《黄观察自沛上擢济南赋柬二首 其一》
明代·胡应麟

奕世通家问孔融，频年经国倚司空。千樯大海群飞鹢，六传高天并驾熊。

雨浥杉松秦帝畤，风翻匏竹鲁王宫。犹能一识荆州面，漫向关河问落鸿。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。